Skorocel najvyšší

Skorocel najvyšší (Plantago altissima) je rastlina z rodu skorocel. Na Slovensku je zákonom chránená so spoločenskou hodnotou 26,55 € za kus.

Výskyt 
Jedná se o rastlinný druh, ktorého areál výskytu je obmedzený na juhovýchod Európy. Jeho severná hranica rozšírenia prechádza juhozápadným Rakúskom, Slovenskom a Maďarskom; južná hranica vedie koncom Balkánského poloostrova. Na Slovensku vyrastá ojedinele na Záhorskej a Podunajskej nížine a to v okolí riek Moravy a Dunaja. Začiatkom 20. storočia rástla na Slovensku ešte asi na päťdesiatych lokalitách.

Popis 
Vytrvalá rastlina dorastá do priemeru cez 50 až 90 cm. Z pomerne dlhého, plazivého a len málo vetveného podzemku s tučnými koreňmi vyrastá niekoľko listových ružíc, ktoré sú tvorené početnými kopijovitými listami rastúcimi vzpriamene. Listy bývajú dlhé 20 až 40 cm a široké 2 až 5 cm, dole sú zúžené do nožičky a na vrcholu zahrotené, po obvode bývajú celistvé alebo oddelené zubaté, majú výraznú podlhovastú žilnatinu s piatymi až siedmymi žilkami a v mladosti sú porastené bielymi chĺpkami.

Pevné priame alebo oblúkovito prehnuté stvoly, vysoké 50 až 90 cm, sú hranaté (so 6 až 12 podlhovastými ryhami) a naprítisk chlpaté. Na ich vrcholoch sú do hustých elipsovitých či valcovitých, 2 až 7 cm dlhých klasov osadené obojpohlavné kvety s asi 6 mm vajcovitými listami a ktoré sú na koncoch dlhé špicaté. Štyri suchoblanité, zašpicatené, roztrúseno chlpaté kališne lístky sú 4 mm dlhé a dva z nich sú zvrástene. Rovnaký počet vajcovitých korunných listov tvoria trúbku, a ich nahnedlé laloky sú 2,5 mm dlhé. Štyri hnedavé nitky tyčiniek dosahujú dĺžku 6 až 10 mm a nesú žlto-oranžové, 3 mm veľké prašníky. Ploidie druhu je 2n = 72.

Plodom je podlhovastá 4 mm tobolka s uťatým vrcholom. Obsahuje niekoľko, takmer 3 mm dlhých, červenohnedých lesklých semien.

Ekológia 
Miestom rastu skorocela najvyššieho sú vlhké a mokré lúky, taktiež aj občas zaplavované močiare prevážne aluviálneho charakteru. Najlepšie mu vyhovujú neutrálne až mierne alkalické piesčité a hlinito-piesčité pôdy v teplých, nížinatých oblastiach. Poblíž morského pobrežia rastliny znášajú aj brakickou vodu.

Referencie

Iné projekty

Externé odkazy 
 Foto skorocelu najvyššieho

Zdroj 

Skorocelovité
Flóra na Slovensku
Flóra v Česku
Flóra Európy
Flóra Ázie